b'\n_START_ARTICLE_\nVisoka \xc5\xa1ola za vinogradni\xc5\xa1tvo in vinarstvo v Novi Gorici\n_START_PARAGRAPH_\nVisoka \xc5\xa1ola za vinogradni\xc5\xa1tvo in vinarstvo, s sede\xc5\xbeem v Novi Gorici, je visoka \xc5\xa1ola, ki je \xc4\x8dlanica Univerze v Novi Gorici.\n_START_SECTION_\n\xc5\xa0tudijski program\n_START_PARAGRAPH_\n\xc5\xa0tudijski program vinogradni\xc5\xa1tvo in vinarstvo je triletni dodiplomski visoko\xc5\xa1olski strokovni \xc5\xa1tudijski program prve stopnje. V prvih dveh letnikih je \xc5\xa1tudij enoten in daje vsem \xc5\xa1tudentom dobro osnovo iz podro\xc4\x8dja naravoslovno matemati\xc4\x8dnih ved, hkrati pa slu\xc5\xa1atelji pridobijo temeljna in poglobljena strokovna znanja iz podro\xc4\x8dij vinogradni\xc5\xa1tva, vinarstva in tr\xc5\xbeenja vina. V tretjem letniku se lahko \xc5\xa1tudentje z vpisom izbirnih predmetov specializirajo bolj za podro\xc4\x8dje vinogradni\xc5\xa1tva ali pa vinarstva. Omogo\xc4\x8den je tudi vpis predmetov iz druge izbirne skupine ali skupnih izbirnih predmetov oziroma drugih sorodnih \xc5\xa1tudijskih programov. \xc5\xa0tudij je prakti\xc4\x8dno naravnan, teoreti\xc4\x8dna znanja ves \xc4\x8das dopolnjujejo laboratorijske vaje, terenski pouk, ekskurzije ter prakti\xc4\x8dno usposabljanje v drugem in tretjem letniku.'